მაქსი როდრიგესი

მაქსიმილიანო რუბენ „მაქსი“ როდრიგესი (ესპ. Maximiliano Rubén "Maxi" Rodríguez; დ. 2 იანვარი, 1981, როსარიო, არგენტინა) — არგენტინელი ფეხბურთელი. თამაშობდა შემტევი ნახევარმცველის პოზიციაზე. მეტსახელად La Fiera. 2014 წლის მსოფლიოს ვიცე-ჩემპიონი არგენტინის ეროვნული ნაკრების შემადგენლობაში. 2006 და 2010 წლების მსოფლიო ჩემპიონატების მონაწილე. როდრიგესის პირველი კლუბი არგენტინის პირველ დივიზიონში მოასპარეზე „ნიუელს-ოლდ-ბოისი“ იყო, სადაც მან სამი სეზონი გაატარა. 2002 წელს ის გადაბრგდა ესპანეთის ლა ლიგის კლუბ „ესპანიოლში“. იმავე წლის 2 სექტემბერს სადებიუტო მატჩში მისი გუნდი მადრიდის „რეალის“ წინააღმდეგ დამარცხდა, ანგარიშით 0-2. კლუბის შემადგენლობაში ჩაატარა 37 მატჩი და გაიტანა 15 გოლი. 2005–06 წლების საფეხბურთო სეზონის დასაწყისში როდრიგესი გადავიდა მადრიდის „ატლეტიკოში“ 5 მილიონი ევროს სანაცვლოდ. მეორე სეზონში მან მიიღო ტრავმა, რის შედეგადაც მხოლოდ 10 მატჩის გამართვა შეძლო სეზონის განმვალობაში. 2007 წელს ფერნანდო ტორესის „ლივერპულში“ გადასვლის შემდეგ, როდრიგესი გახდა „ატლეტიკოს“ კაპიტანი. 2010 წლის 13 იანვარს როდრიგესი გადავიდა „ლივერპულში“ თავისუფალი აგენტის სტატუსით, მოაწერა ხელი სამწლინახევრიან კონტრაქტს და გადასცეს 17-ნომრიანი მაისური. მან სადებიუტო მატჩი გამართა „სტოკ სიტის“ წინააღმდეგ, სადაც მეორე ნახევარში შევიდა მოედანზე. სასტარტო მატჩებში როდრიგესმა ორი შედეგიანი გადაცემა გაუკეთა ფერნანდო ტორესს. პირველი გოლი გაიტანა „ბარნლისთან“ 4-0 მოგებულ შეხვედრაში, 2010 წლის 25 აპრილს. 2010–11 წლების სეზონი ნაყოფიერი აღმოჩნდა როდრიგესისთვის, გაიტანა 10 გოლი. 2011 წლის 8 ივლისს როდრიგესმა 17 ნომრიანი მაისური შეიცვალა 11 ნომრიანით. როდრიგესმა 2001 წელს არგენტინის 20-წლამდელთა ნაკრებთან ერთად მოიგო მსოფლიოს ჩემპიონატი, რომელიც იმართებოდა არგენტინაში. 7 მატჩში გაიტანა 4 გოლი. არგენტინის ეროვნულ ნაკრებში მისი დებიუტი შედგა 2003 წლის 8 ივნიის, იაპონიის ნაკრების წინააღმდეგ, სადაც ის გოლით გამოირჩა. ეროვნული ნაკრების შემადგენლობაში ჩატარებული აქვს 41 მატჩი და გატანილი აქვს 12 გოლი. წყარო: BDFA · FootballDatabase.eu · Soccerway · Transfermarkt. ლივერპული ინგლისის ლიგის თასი: 2011–12 ნიუელს-ოლდ-ბოისი არგენტინის პრიმერა დივიზიონი: 2013 ფინალი პენიაროლი ურუგვაის პრიმერა დივიზიონი: 2017, 2018 ურუგვაის სუპერთასი: 2018 არგენტინა 20-წლამდე ფიფა-ს ოც წლამდე მსოფლიო ჩემპიონატი: 2001 არგენტინა ფიფა-ს კონფედერაციის თასის ფინალისტი: 2005 მსოფლიოს ვიცე-ჩემპიონი: 2014 ესპანეთის თასის გათამაშების საუკეთესო ბომბარდირი: 2009–10 არგენტინის წლის საუკეთესო ფეხბურთელი: 2013 არგენტინის პრიმერა დივიზიონის საუკეთესო ბომბარდირი: 2014 ვიკისაწყობში არის გვერდი თემაზე: მაქსი როდრიგესი LFCHistory.net · LiverBird.ru ↑ Edwards, Daniel. (18 ოქტომბერი, 2013) The world's top 12 attacking midfielders this season. Bleacher Report. ციტირების თარიღი: 10 დეკემბერი, 2021 ↑ Maxi Rodriguez's long road to payback. FIFA (11 ივლისი, 2014). დაარქივებულია ორიგინალიდან — 2018-04-07. ციტირების თარიღი: 10 დეკემბერი, 2021 ↑ Al final llegaron a buen puerto. ESPN Deportes (29 ივნისი, 2005). ციტირების თარიღი: 10 დეკემბერი, 2021 ↑ Maxi Rodriguez, Petrov out for six months. ESPNsoccernet (16 ოქტომბერი, 2006). დაარქივებულია ორიგინალიდან — 2012-01-17. ციტირების თარიღი: 10 დეკემბერი, 2021 ↑ Maxi makes Reds move. Sky Sports (13 იანვარი, 2010). ციტირების თარიღი: 10 დეკემბერი, 2021 ↑ Smith, Rory (26 აპრილი, 2010). „Burnley 0 Liverpool 4: match report“. London: The Daily Telegraph. დაარქივებულია ორიგინალიდან — 2010-05-30. ციტირების თარიღი: 10 დეკემბერი, 2021. შეამოწმეთ თარიღის პარამეტრი |access-date= და |date=-ში (დახმარება) ↑ 2020 Copa de la Superliga